Heikki Rönnqvist

Heikki Artturi Rönnqvist (s. 3. heinäkuuta 1936 Viipuri) on kustannusalan ammattilainen, joka työskenteli Kirjayhtymän toimitusjohtajana. 

Rönnqvist tuli ylioppilaaksi 1956 ja valmistui valtiotieteen kandidaatiksi Helsingin yliopistosta 1964. Hän toimi Otavan tiedotussihteerinä 1964–1972 ja Kirjayhtymässä mainospäällikkönä 1972–1986, kaupallisena johtajana 1986–1989 ja toimitusjohtajana sekä hallituksen jäsenenä vuodesta 1990. Tästä tehtävästä hän jäi eläkkeelle vuonna 1996.

Rönnqvistin vanhemmat olivat Arthur Rönnqvist ja Tyyne Häkkinen. Hänen puolisonsa vuodesta 1963 on opettaja Kirsti Lilja Marjatta Seppä.

Lähteet 

 Suomalaiset yritysjohtajat
Vuonna 1936 syntyneet
Elävät henkilöt